open-index/open-wikipedia-markdown huggingface dataset:
VG

**«Վերդենս գանգ»** («Verdens Gang» կամ «**VG**»), նորվեգական օրաթերթ, տաբլոիդ։

## Պատմություն
Թերթը հիմնադրվել է 1945 թվականին՝ Նորվեգիայի՝ գերմանական օկուպացիայից ազատագրվելուց հետո Նորվեգական դիմադրության շարժման մասնակիցների կողմից։ Առաջին գլխավոր խմբագիրը եղել է Քրիստիան Ա. Ռ. Քրիստենսենը, իսկ առաջին համարը թողարկվել է 1945 թվականի հունիսի 23-ին։

## Հայտնիություն և մրցանակներ
Շատ տարիներ «VG»-ն եղել է ամենազանգվածային (ամենից շատ տպագրվող) թերթը Նորվեգիայում, սակայն 2010 թվականից սկսած՝ սկսել է զիջել «Aftenposten» թերթին։ Չնայած նվազող տպագրական մամուլներին՝ 2010 թվականի դրությամբ «VG»-ն մնում էր երկրի ամենից շատ հիշատակվող զանգվածային լրատվական միջոցը։ Հարկ է նշել, որ ոչ միայն թերթն է ամենահիշատակվողը մնացած թերթերի շրջանում, այլև կայքը՝ առաջ է անցնում մնացած կայքերից։

«VG»-ն (և իր լրագրողները) Լրագրողական հետաքննությունների հիմնադրամի («SKUP») բազում մրցանականեր է նվաճել։ Օրինակ, 2010 թվականին հիմնադրամի մրցանակների համար առաջադրվել են «VG»-ի 10 հրապարակումներ, որոնք ավելին էին, քան որևէ այլ հրատարակչության հրապարակումները։

## Ղեկավարություն
«VG»-ն և «Aftenposten»-ը ունեն միևնույն սեփականատերը՝ «Schibsted» մեդիահոլդինգի, որին պատկանում են մի շարք թերթեր Նորվեգիայում և Շվեդիայում։

«VG»-ի գլխավոր խմբագիրը Թորի Պեդերսենն է։

## Ծանոթագրություններ

## Արտաքին հղումներ
* 

Կատեգորիա:Նորվեգիայի օրաթերթեր
Հակոն VII թագավորի թագադրմանը նվիրված մեդալ

**Հակոն VII  թագավորի թագադրմանը նվիրված մեդալ**,  Նորվեգիայի պետական պարգև։

## Պատմություն
Նորվեգիայի թագավոր Հակոն VII թագադրումը տեղի ունեցավ 1906թ.-ի հունիսի 22-ին նորվեգական  Տրոնհեյմ քաղաքում գտնվող  Նիդերլանդյան տաճարում։ Այդ կապակցությամբ հաստատվել է մեդալ երկու աստիճանակարգով՝ արծաթից և բրոնզից։ Մեդալը շնորհվել է թագադրմանը մասնակցած նորվեգացիներին և օտարերկրացիներին։

Հակոն VII  թագավորի թագադրմանը նվիրված մեդալը անկախ Նորվեգիայում հաստատված առաջինն մեդալն էր և թագադրման վերջին մեդալը Սկանդինավիայում։

Մեդալը նախագծել և պատրաստել են Իվար Տրոդսենը և Էիլիֆ Պետերսենը։ Medaljongen ble produsert ved Den Kongelige Mynt på Kongsberg, mens monogrammet ble utformet og laget av gullsmedfirmaet Tostrup i Oslo.

## Նկարագրություն
thumb|left|200px|Մեդալի հակառակ կողմը
Մեդալը շրջանաձև է և պատրաստված արծաթից ու բրոնզից՝ կախված մեդալի կարգից, որոնց վրա պատկերված է  Հակոն VII թագավորի և Մոդ թագուհու թագադրման դրվագը։

Դիմային հատվածում պատկերված է թագավորն ու թագուհին թագերով, թագադրման զգեստներով, թագավորի վզից կախված Սուրբ Օլաֆի շքանշանի շղթայով։ Պատկերի շուրջ գրված է *«KONG • HAAKON • VII • OG • DRONNING • MAUD»*:

Մեդալի հակառակ կողմում՝ կենտրոնում պատկերված է Նորվեգիայի թագավորական զինանշանը՝ վահանով և Սուրբ Օլաֆի շքանշանի շուրջ շղթայով։ Պատկերի շուրջ գրված է *«KRONINGEN • I • TRONDHJEM • 22DE • JUNI • 1906»*, իսկ ներքևում՝ *«• ALT • FOR • NORGE •»* (*Ամեն ինչ հանուն Նորվեգիայի*)։

100px Մեդալի վերևի հատվածում ամրացված է օղակ, որի միջոցով այն ամրացված է ժապավենին։ Մեդալի ժապավենը մետաքսից է, կարմիր գույնի, եզրերում սպիտակ և դեղին ուղղահայաց գծեր։

## Ծանոթագրություններ

## Աղբյուրներ
* Kingdom of Norway: King Haakon VII's Coronation Medal 1906. (անգլերեն)
* KRONING`S MEDALJEN.  (նորվեգերեն)

թագադրման
Հակոն VII թագավորի հիշատակին նվիրված մեդալ

**Հակոն VII  թագավորի հիշատակին նվիրված մեդալ**,  Նորվեգիայի պետական պարգև։

## Պատմություն
Նորվեգիայի Հակոն VII թագավորը մահացավ 1957թ.-ի սեպտեմբերի 21-ին։ Նրա թաղմանը, որը տեղի ունեցավ  նույն թվականի հոկտեմբերի 1-ին մայրաքաղաք Օսլոյում, մասնակցեցին բազմաթիվ արտասահմանյան քաղաքական գործիչներ, պետությունների ղեկավարներ, Եվրոպայի թագավորական ընտանիքների անդամներ։ Այդ իրադարձության կապակցությամբ հաստատվեց Հակոն VII  թագավորի հիշատակին նվիրված մեդալ երկու աստիճանի՝ ոսկե և արծաթե։ Մեդալը շնորհվել է 58 անգամ։

## Նկարագրություն
Մեդալը շրջանաձև է և պատրաստված ոսկուց ու արծաթից՝ կախված մեդալի կարգից։ Վերին հատվածում պատկերված է թագավորական զինանշանը։ Դիմային հատվածում պատկերված է թագավորը, որի շուրջ գրված է *«HAAKON 7 NORGES KONGE»*: Մեդալի հակառակ կողմում՝ կենտրոնում պատկերված է Հակոն VII թագավորի թագադրումը։ Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին։ Մեդալի ժապավենը մետաքսից է, կարմիր գույնի, մեջտեղում հորիզոնական մետաղե սալիկով։ Սալիկի վրա գրված է «1 OKTOBER 1957»։

## Ծանոթագրություններ

## Աղբյուրներ
* Աշխարհի պարգևները: (նորվեգերեն)
* Kingdom of Norway: King Haakon VII's Commemorative Medal. (անգլերեն)

հիշատակի մեդալ
Աիդա (մյուզիքլ)

**«Դիսնեյ թատերական արտադրություն»** ընկերությունը բեմադրել է «Աիդա» մյուզիքլը՝ իտալացի կոմպոզիտոր Ջուզեպպե Վերդիի համանուն օպերայի։ Լիբրետոն գրել է Լինդա Վուլվերտոնը, երաժշտության հեղինակն է Էլթոն Ջոնը, իսկ խոսքերի հեղինակը Թիմ Ռայսն է։ Համաշխարհային պրիմերիան տեղի է ունեցել Բրոդվեյի «Պալատային թատրոնում» 2000 թվականի մարտի 23-ին։ Մինչ այդ այն ցուցադրվել է Ատլանտայում (1998), Չիկագոյում (1999), Բրոդվեյում (փետրվարի 24-ից մինչև 2000 թվականի մարտի 19-ը)։ Մինչև 2004 թվականի սեպտեմբերի 5-ը մյուզիքլը ներկայացվել է 182 անգամ և առաջադրվել մրցանակաբաշխության, որտեղ արժանացել է 4 մրցանակի՝ «Լավագույն օրիգինալ միավոր», «Լավագույն առաջատար դերասանուհի», Թայմ ամսագրի «Տարվա տասը լավագույն թատերական ներկայացում» և գրեմի մրցանակ՝ «Լավագույն երաժշտական ալբոմ»-ի համար։

## Գործող անձինք
* Աիդա - Ամոնասրոյի և Էֆիոպիի դուստրը։ Գտնվում է ստրկության մեջ և թաքցնում է իր թագավորական ծագման մասին։ Ձայնը՝ մեցցո-սոպրանո։
* Ռադամես - եգիպտական բանակի կապիտան։ Զոսերայի որդին և Ամներիսի ամուսինը։ Փարավոնի մահից հետո տիրելու է գահին։ Ձայնը՝ տենոր։
* Ամներիս - Եգիպտոսի Փարավոնի դուստրը։ Աիդային որպես նվեր են տվել, որը պետք է ծառայեր արքայաստերը։ Ձայնը՝ մեցցո-սոպրանո։
* Զոսեր - Եգիպտոսի գլխավոր նախարարը, Ռադամեսի հայրը։ Միջամտում է որդու գահին արագ նստել գործին։ Ձայնը՝ բարիտոն։
* Մերեբ - Ռադամեսի էֆիոպյան ծառան։ Երիտասարդ ժամանակ գերեվարվել է եգիպտական բանակի կողմից։ Առաջինն է իմացել, որ Աիդան Էֆիոպի թագավորի դուստրն է։ Ձայնը՝ բարիտոն։
* Նեհեբկա -Նուբիացի ստրուկ, որը խոսում է Աիդայի հետ, որպես Նուբիացի ստրուկների ներկայացուցիչ։ Ձայնը՝ մեցցո-սոպրանո։
* Փարավոն - Եգիպտոսի արքան և Ամներիսի հայրը։
* Ամոնասրո - Էֆիոպիի արքան և Աիդայի հայրը։

## Ծանոթագրություններ

Կատեգորիա:1998 երաժշտությունում
Կատեգորիա:1998 մյուզիքլներ
Կատեգորիա:«Թոնի» մրցանակի դափնեկիրներ
Կատեգորիա:Բրոդվեյան մյուզիքլներ
Կատեգորիա:Երաժշտություն ըստ ժանրերի
Կատեգորիա:Ռոք-օպերաներ
Կատեգորիա:Օպերա
Օլաֆ V թագավորի արծաթե հոբելյանին նվիրված մեդալ

**Օլաֆ V թագավորի արծաթե հոբելյանին նվիրված մեդալ**,  Նորվեգիայի պետական պարգև։

## Պատմություն
Նորվեգիայի Օլաֆ V թագավորի արծաթե հոբելյանին նվիրված միջոցառումը տեղի ունեցավ 1982 թվականին՝ թագավորի թագադրման 25-ամյակի կապակցությամբ։ Այդ օրվան նվիրված հաստատվեց Օլաֆ V թագավորի արծաթե հոբելյանին նվիրված մեդալ։ Այն նախատեսված է թագավորական ընտանիքի անդամներին, պետական պաշտոնյաներին, դատավորներին, զինվորականներին և նորվեգական դեսպանատների աշխատողներին պարգևատրելու համար։

## Նկարագրություն

Մեդալը շրջանաձև է և պատրաստված արծաթից և ունի 33 մմ տրամագիծ։ Վերին հատվածում պատկերված է թագավորական զինանշանը։ Դիմային հատվածում պատկերված է թագավորը, որի շուրջ գրված է *«OLAV • V • NORGES • KONGE •»*: Մեդալի հակառակ կողմում՝ կենտրոնում, պատկերված է Օլաֆ V թագավորի թագադրումը։ Մեդալի վերևի հատվածում՝ թագի վրա, ամրացված է օղակ, որի միջոցով այն ամրացված է ժապավենին։ Մեդալի ժապավենը մետաքսից է, կարմիր գույնի, մեջտեղում՝ հորիզոնական արծաթե սալիկով։ Սալիկի վրա գրված է «1957-1982»:

## Ծանոթագրություններ

## Աղբյուրներ
* Kingdom of Norway: King Olav V's Anniversary Medal 1957-1982. (նորվեգերեն)
* Olav Vs jubileumsmedalje 1957-1982. (նորվեգերեն)

արծաթե հոբելյան
Գունար Բերգ

**Գունար Բերգ** (, ), նորվեգացի գեղանկարիչ, Դյուսելդորֆի գեղարվեստական դպրոցի ներկայացուցիչ։

## Կենսագրություն

Գունար Բերգը ծնվել է Նորվեգական ծովի հյուսիս-արևմուտքում նորվեգական ափին գտնվող Լոֆոտենյան կղզիներում։ Նա ընտանիքի 12 եղբայրներից և քույրերից ավագն էր։ 1875—1881 թվականներին հաճախել է Տրոնհեյմի եկեղեցուն կից դպրոց։

Դեռ վաղ տարիքից առանձնանում էր նկարչական տաղանդով։ Նկարչության և գեղանկարչության մասնավոր դասեր է ստացել նկարիչ Յոհանեսենի մոտ։ Ավելի ուշ Բերգենում սովորել է արհեստավորական ուսումնարանում։

Ապա 1883-1885 թվականներին ուսանել է Գերմանիայում Դյուսելդորֆի գեղարվեստի ակադեմիայում։ Ակադեմիան ավարտելուց հետո մինչև իր մահը Բերգն ապրել և աշխատել է Դյուսելդորֆում և Բեռլինում։

## Ստեղծագործություններ

Գունար Բերգի անունը կապվում է Դյուսելդորֆի գեղանկարչական դպրոցի հետ։ Հռչակվել է հայրենի Լոֆոտենյան կղզիների, ուր գրեթե ամեն տարի այցելում էր ձկնորսաշրջանի սկզբում, խստաշունչ գեղեցկությունը ներբողող նկարների շնորհիվ։

Բերգը նկարել է հարազատ քաղաքի, ծովային լանդշաֆտների և բնապատկերների տեսարաններ։ Նրա գործերի հիմնական թեման ձկնորսների աշխատանքն էր. լեռները և ծովը և՛ ամառվա, և՛ ձմռան ժամանակ։ Բացի դա, նա ստեղծել է դիմանկարներ, ավելի հաճախ՝ ձկնորսների։

Նկարչի ամենահայտնի գործերից է «Տրոլֆյորդեի ճակատամարտ» մարտանկարը, որում պատկերված է 1890 թվականի խոշոր ձկնորսիչ շոգենավերի սեփականատերերի և խութածոցի առևտրական նավերի ու ձկնորսների միջև ծովամարտը՝ տեղանքի վերահսկման համար։ Այժմ այդ նկարը գտնվում է Սվոլվերում գտնվող Գունար Բերգի անվան պատկերասրահում։

«Տրոլֆյորդեի ճակատամարտ» նկարը եղավ նկարչի վերջին խոշոր աշխատանքը։ 1891 թվականին նրա ոտքի վրա չարորակ ուռուցք հայտնաբերվեց և ստիպված էին այն անդամահատել։ Բերգի առողջությունը վատթարացավ, 1893 թվականի աշնանը նա թոքերի բորբոքում ստացավ։

Նկարիչը մահացել է 1893 թվականին Բեռլինում։ Թաղված է Սվոլվերի կղզիներից մեկում։

Գ. Բերգի նկարչները ներկայացված են Օսլոյի Ազգային թանգարանում, Ստոկհոլմի Արվեստի թանգարանում և Ազգային թանգարանում։

## Պատկերասրահ

Պատկեր:Gunnar Berg Trollfjordslaget.jpg|*Տրոլֆյորդեի ճակատամարտ*  (1890)
Պատկեր:Gunnar Berg Svolvær.jpg| *Սվոլվյե*
Պատկեր:Gunnar Berg Reine kirkegård.jpg
Պատկեր:Gunnar Berg Fiskebåter ved Reine.jpg
Պատկեր:Gunnar Berg Fra Svolvær havn.jpg
Պատկեր:Gunnar Berg Fra Svolvær i Lofoten.jpg

## Ծանոթագրություններ

## Արտաքին հղումներ
* Store norske leksikon. Gunnar Berg

Կատեգորիա:Նորվեգացի նկարիչներ
Կատեգորիա:Թոքաբորբից մահացածներ
Կատեգորիա:Նորվեգացի լուսանկարիչներ
Կատեգորիա:Իմպրեսիոնիստ գեղանկարիչներ
Օլաֆ V թագավորի հիշատակին նվիրված մեդալ

**Օլաֆ V թագավորի հիշատակին նվիրված մեդալ**,  Նորվեգիայի պետական պարգև։

## Պատմություն
Նորվեգիայի Օլաֆ V թագավորը մահացել է 1991թ.-ի հունվարի 17-ին։ Թաղման արարողությունը տեղի ունեցավ 1991 թ.-ի հունվարի 30-ին, որին մասնակցեցին բազմաթիվ արտասահմանյան քաղաքական և պետական գործիչներ, պետությունների ղեկավարներ, Եվրոպայի թագավորական ընտանիքների անդամներ։ Այդ իրադարձության կապակցությամբ հաստատվեց Օլաֆ V թագավորի հիշատակին նվիրված մեդալը, որն ունի երկու աստճանակարգ՝ ոսկյա և որձաթյա։

## Նկարագրություն

Մեդալը շրջանաձև է և պատրաստված ոսկուց կամ արծաթից՝ կախված պարգևի աստիճանակարգից։ Վերին հատվածում պատկերված է թագավորական զինանշանը։ Դիմային հատվածում պատկերված է թագավորը, որի շուրջ գրված է *«OLAV • V • NORGES • KONGE •»*: Մեդալի հակառակ կողմում՝ կենտրոնում պատկերված է Օլաֆ V թագավորի թագադրումը։ Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին։ Մեդալի ժապավենը մետաքսից է, կարմիր գույնի, մեջտեղում հորիզոնական արծաթե սալիկով։ Սալիկի վրա գրված է «30 januar 1991»։

## Ծանոթագրություններ

## Աղբյուրներ
* Kingdom of Norway: King Olav V's Commemorative Medal. (անգլերեն)
* Olav Vs minnemedalje 30 januar 1991. (նորվեգերեն)

հիշատակի մեդալ
Հարոլդ V թագավորի արծաթե հոբելյանին նվիրված մեդալ

**Հարոլդ V թագավորի արծաթե հոբելյանին նվիրված մեդալ**,  Նորվեգիայի պետական պարգև։

## Պատմություն
Նորվեգիայի Հարոլդ V թագավորի թագադրման 25-ամյակին նվիրված միջոցառումները տեղի ունեցան Նորվեգիայի մայրաքաղաք Օսլոյում 2016 թվականի հունվարի 17-ին։ Այդ կապակցությամբ հաստատվեց Հարոլդ V թագավորի արծաթե հոբելյանին նվիրված մեդալը։ Մեդալը նախատեսված է թագավորական ընտանիքի անդամներին, պետական պաշտոնյաներին, դատավորներին, զինվորականներին և նորվեգական դեսպանատների աշխատողներին պարգևատրելու համար։ Այս մեդալը ստացել են նաև տվյալ միջոցառման մասնակցած Եվրոպայի թագավորական ընտանիքների անդամները։

## Նկարագրություն
Մեդալը շրջանաձև է և պատրաստված արծաթից։ Վերին հատվածում պատկերված է թագավորական զինանշանը։ Դիմային հատվածում պատկերված է թագավորը, որի շուրջ գրված է *«HARALD V NORGES KONGE • ALT FOR NORGE •»*: Մեդալի հակառակ կողմում՝ կենտրոնում պատկերված է Հարոլդ V թագավորի թագադրումը։ Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին։

100pxՄեդալի ժապավենը մետաքսից է, կարմիր գույնի, մեջտեղում հորիզոնական արծաթե սալիկով։ Սալիկի վրա գրված է «1991-2016»:

## Ծանոթագրություններ

## Աղբյուրներ
* Մեդալի նկարագրությունը: (նորվեգերեն)
* Պարգևատրվածների ցուցակ:  (նորվեգերեն)

արծաթե հոբելյան
Թագավորական տան 100-ամյակին նվիրված մեդալ (Նորվեգիա)

**Թագավորական տան 100-ամյակին նվիրված մեդալ**,  Նորվեգիայի պետական պարգև։

## Պատմություն
Թագավորական տան 100-ամյակին նվիրված մեդալը հաստատվել է Նորվեգիայի Հարոլդ V թագավորի կողմից 2005 թ.-ի նոյեմբերի 25-ին՝ 100 տարի հետո այն նույն օրից, երբ Նորվեգիայի Հակոն VII թագավորը և իր կինը՝ թագուհի Մոդը ժամանեցին Նորվեգիայի մայրաքաղաք Օսլո։ Մեդալը նախատեսված է թագավորական ընտանիքի անդամներին, պետական պաշտոնյաներին օտարերկրյա դեսպանատների աշխատողներին պարգևատրելու համար։

## Նկարագրություն
Մեդալը շրջանաձև է և պատրաստված արծաթիցից։ Վերին հատվածում պատկերված է թագավորական զինանշանը։ Դիմային հատվածում պատկերված է Հակոն VII թագավորը, որի ներքևում գրված է *«KONGEHUSETS 100 ÅR»*: Մեդալի հակառակ կողմի կենտրոնում դուբի տերևներից պատրաստված դափնեպսակ է, որի վերևում վերևից ներքև գրված է *«ALT FOR NORGE»*, *«1905-2005»*: Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին։ Մեդալի ժապավենը մետաքսից է, կենտրոնում կապույտ գույնի, եզրերին սպիտակ ու կարմիր գծերով։

## Ծանոթագրություններ

## Աղբյուրներ
* Kongehusets 100 еrs-medalje. (նորվեգերեն)
* Kongehusets 100-еrsmedalje. (նորվեգերեն)

100
Անտարկտիկայի մեդալ (Նորվեգիա)

**Անտարկտիկայի մեդալ**, Նորվեգիայի պետական պարգև։

## Պատմություն
Անտարկտիկայի մեդալը ըստ աստիճանակարգի հավասարեցվում է Հայրենիքին մատուցված ծառայությունների համար մեդալին, որի հետ ունի արտաքին նմանություն՝ բացառությամբ ժապավենին ամրացված արծաթե սալիկի, որի վրա գրված է «АНТАРКТИКА»: Մեդալը հաստատվել է Օլաֆ V թագավորի կողմից 1960 թ.-ի փետրվարի 3-ին։ Այս մեդալի ստեղծման նպատակն էր Անտարկտիկայից վերադարձած 37 գիտնականներին պարգևատրելը, որոնք այնտեղ գիտական աշխատանքներ են իրականացրել 1956-1960 թթ.-ին։

## Նկարագրություն
Մեդալը շրջանաձև է և պատրաստված արծաթից։ Վերին հատվածում պատկերված է թագավորական զինանշանը։ Դիմային հատվածում պատկերված է Օլաֆ V թագավորը, որի շուրջ գրված է «OLAV • V • NORGES • KONGE • ALT • FOR • NORGE •»: Մեդալի հակառակ կողմի կենտրոնում դուբի 4 տերևներից պատրաստված դափնեպսակի կենտրոնում պատկերված է խաչ։ Մեդալի եզրին գրված է «KONGENS FORTJENSTMEDALJE» (*Հայրենիքին մատուցված ծառայությունների համար*)։ Մեդալի կենտրոնում նշված է պարգևատրվողի անունը և պարգևատրման ամսաթիվը։ Մեդալի ժապավենը մետաքսից է, կարմիր գույնի, կենտրոնում դեղին գույնի գծով։ Լենտին ամրացված է արծաթե սալիկ, որի վրա գրված է «ANTARKTIS»:

## Ծանոթագրություններ

## Աղբյուրներ
* Antarktismedaljen. (նորվեգերեն)
* Kingdom of Norway: Antarctic Medal. (նորվեգերեն)

Անտարկտիկայի
Մորթեն Թիլդում

**Մորթեն Թիլդում** (, ), նորվեգացի կինոռեժիսոր և պրոդյուսեր։ Առավել հայտնի է իր «Իմիտացիայի խաղ» ստեղծագործությունով։

Թիլդումի ստեղծագործությունն առաջադրվել է «Օսկար»-ի ութ անվանակարգերում, այդ թվում` «լավագույն ֆիլմ» և «լավագույն ստեղծագործություն»։

## Կենսագրություն
Մորթեն Թիլդումը ծնվել է 1967 թվականի մայիսի 19-ին Նորվեգիայում։ Մանկուկ հասակից երազել է դառնալ մեծ երաժիշտ, սակայն ընդունվել և ավարտել է Նյու Յորքի գեղարվեստի դպրոցը։ Չնայած սրա, նա հետագայում փոխում է իր տեսակետները։

## Կարիերա
Իր կարիերայի սկզբում Մորթենն աշխատել է Նորվեգիայի հեռուստատեսությունում, նկարահանվել է տեսահոլովակներում, գովազդներում և նույնիսկ կարճամետրաժ ֆիլմերում։

Իր առաջին հեղինակային ստեղծագործությունը, որով նա նշեց իր նորամուտը, դա «Ընկերը» ստեղծագործություններ էր, որը թողարկվել է 2003 թվականին։

2008 թվականին նկարահանել է «Ընկած հրեշները» ֆիլմը, որն առաջադրվել է հինգ անվանակարգերում։ Իր ստեղծագործությունների գլուխգործոցը՝ «Իմիտացիայի խաղ» բրիտանացի հայտնի ծածկագիր Ալան Թյուրինգի մասին պատմական դրաման նկարահանվել է 2014 թվականին։

Այն առաջադրվել է «Օսկար» մրցանակի 8 անվանակարգերում։

## Ծանոթագրություններ

Կատեգորիա:Բերգենի համալսարանի շրջանավարտներ
Կատեգորիա:Նորվեգացի կինոռեժիսորներ
Կատեգորիա:Նորվեգացի ռեժիսորներ
Խիզախության համար մեդալ (Նորվեգիա)

**Խիզախության համար մեդալ**,  Նորվեգիայի պետական պարգև։

## Պատմություն
Խիզախության համար մեդալը հաստատվել է Շվեդիայի և Նորվեգիայի Օսկար II թագավորի կողմից 1885թ.-ի օգոստոսի 19-ին։ Այն տրվում է Նորվեգիայի քաղաքացիներին, ովքեր խիզախաբար գործել են մարդկության փրկության կամ նման արարքին նպաստելու համար։ Սկզբնական շրջանում մեդալը ունեցել է 3 աստիճանակարգ՝ ոսկե թագով, արծաթե թագով և արծաթե, սակայն 1905թ.-ից սկսած ունի 2 աստիճանակարգ՝ ոսկե և արծաթե։  Ոսկե մեդալը տրվում է այն քաղաքացիներին, ովքեր հերոսական արարքը կատարել են իրենց կյանքը վտանգի ենթարկելով։

## Նկարագրություն
Մեդալը շրջանաձև է և պատրաստված ոսկուց կամ արծաթից։ Վերին հատվածում պատկերված է թագավորական զինանշանը։ Դիմային հատվածում պատկերված է իշխող թագավորի դիմանկարը, որի շուրջ գրված է նրա անունը և կարգախոսը։ Մեդալի հակառակ կողմի կենտրոնում դուբի տերևներից պատրաստված դափնեպսակ է, որի կենտրոնում գրված է «For edel dåd»: Մեդալի վերևի հատվածում՝ թագի վրա ամրացված է օղակ, որի միջոցով այն ամրացված է ժապավենին։

100px Մեդալի ժապավենը մետաքսից է, պետության դրոշի գույներով՝ կարմիր և եզրերին 3 սպիտակ գծերով և կապույտ գծով կենտրոնում։

## Պատկերասրահ

File: Medaljen for edel dåd Kong Harald rev.jpg|Մեդալի ետևի մասը
File: NFB25586 Tre medaljestørrelser av For ædel daad Oscar II advers.jpg|Օսկար II-ի մեդալը (դիմային հատված)
File: NFB25587 Tre medaljestørrelser av For ædel daad Oscar II revers.jpg|Օսկար II-ի մեդալը (ետևի հատված)
File:Oscar II Medaljen for Edel Dåd.jpg|Օսկար II-ի մեդալը (դիմային հատված)
File:Haacon VII Medaljen for Edel Dåd.jpg|Հակոն VII-ի մեդալը (դիմային հատված)


## Ծանոթագրություններ

## Աղբյուրներ
* Kingdom of Norway: Medal for Heroic Deeds. (նորվեգերեն)

խիզախության
Կորեական մեդալ (Նորվեգիա)

**Կորեական մեդալ**,  Նորվեգիայի պետական պարգև, որը տրվում է Նորվեգիայի զինված ուժերի կողմից։

## Պատմություն
Կորեական մեդալը հաստատվել է 1955 թ.-ի ապրիլի 29-ին նորվեգական դաշտային հիվանդանոցի անձնակազմին պարգևատրելու համար։ Հոսպիտալը ստեղծվել է  Միավորված ազգերի կազմակերպության հովանու ներքո Կորեայում Կորեական պատերազմի ժամանակ։ 
Մեդալը տրվել է Նորվեգիայի զինված ուժերի կողմից դաշտային հոսպիտալի այն աշխատողներին, ովքեր այնտեղ աշխատել են նվազագույնը 2 ամիս։

## Նկարագրություն
Մեդալը շրջանաձև է և պատրաստված բրոնզից։ Դիմային մասում պատկերված է Նորվեգիայի զինանշանը դեկորատիվ ճաղավանդակի ետևում։ Հակառակ կողմում 2 դափնետերևից պատրաստված դափնեպսակի վրա պատկերված է երեք դրոշ՝ Նորվեգիայի, ՄԱԿ-ի և Կորեայի Հանրապետության դրոշները։ Եզրերին գրված է *«NORSK • FELTSYKEHUS • KOREA • 1951–1954 •»* (*Կորեայի նորվեգական դաշտային հոսպիտալ 1951-1954* թթ.):

File: Flag of Norway, state.svg|Նորվեգիայի դրոշ
File: Flag of the United Nations.svg|ՄԱԿ-ի դրոշ
File: Flag of South Korea.svg|Կորեայի Հանրապետության դրոշ


100px Մեդալի ժապավենը նորվեգական ազգային գույներով է ներկված։

## Աղբյուրներ
* Den norske Koreamedalje. (նորվեգերեն)
* Kingdom of Norway: Norwegian Korean Medal. (անգլերեն)

Կորեա
Ռիդեր (պանիր)

**Ռիդեր** (), նորվեգական առանց անցքերի կիսակոշտ պանիր, ունի դեղնամոխրագույն երանգ, բնութագրվում է անուշաբույր, գրգռիչ, բավականին սուր համով։ Պատրաստվում է կովի պաստերիզացված կաթից Brevibacterium linens մշակման կիրառմամբ։ Պանիրն արտադրվում է նարնջագույն մեղրամոմով կամ առանց մոմի վակուումային փաթեթավորմամբ։ Պանրի չկտրված գլուխն ունի ավելի սուր համ։

## Բաղադրություն
Պանրի բաղադրության մեջ մտնում են կովի կաթ և հատուկ բակտերիաներ, ինչպես նաև թթվասեր, աղ, շրդանային մակարդ (կովի), նիտրատ (E251), սննդային ներկանյութ (Е160b)։

Պանրի 100 գրամն ունի 422 կկալ կալորիականություն և պարունակում է 20 գ սպիտակուց, 38 գ ճարպ, 0 գ ածխաջրեր, 580 մգ կալցիում, 430 մգ ֆոսֆոր, 3.2 մգ ցինկ, 240 մգ վիտամին A: Միջին խոնավությունը՝ 39 %, նվազագույն յուղայնությունը՝ 60 %, աղը՝ միջինը 1.5 %։

## Պատմություն
Ռիդերը մշակվել է Նորվեգիայում 1960-ական թվականների կեսերին և արտադրվում է Արևմտյան Նորվեգիայի խութածոցերից մեկի ոչ մեծ կաթնագործարանում։ Շուկա թողարկվել է 1969 թվականին։ «Ռիդերը» նորվեգերենից թարգմանաբար նշանակում է «ասպետ», և այդ անվանում է վերաբերում է նրա յուրահատուկ ուժեղ բուրմունքին։ Պանիրն ամբողջությամբ նորվեգական է, որի մասին վկայում է նաև անունը։ Պանրի տեսակակիցներից են ֆրանսիականը և *Port Salut*-ը։

Ռիդերը տարածված է և՛ Նորվեգիայում, և՛ բազմաթիվ եվրոպական երկրներում ու Ճապոնիայում։ «Ridder™»-ը համարվում է պաշտպանված ապրանքանիշ, սեփականատերը նորվեգական ֆերմերների TINE միավորումն է։

## Կիրառում
Ռիդերը հարմար է սենդվիչների համար, նաև հետճաշյա սուր, մրգերով կամ առանց դրանց, ակրատի (թեթև ուտեստ) համար։ Պանիրը փափուկ է, հեշտ է կտրվում։

## Տես նաև
* Saint Pauline (պանիր)
* Port Salut (պանիր)

## Ծանոթագրություններ

Կատեգորիա:Կովի կաթից պանիրներ
Կատեգորիա:Նորվեգական պանիրներ
Հայրենիքին մատուցած ծառայությունների համար մեդալ (Նորվեգիա)

**Հայրենիքին մատուցված ծառայությունների համար մեդալ**,  Նորվեգիայի պետական պարգև։

## Պատմություն
Հայրենիքին մատուցված ծառայությունների համար մեդալը հաստատվել է Նորվեգիայի Հակոն VII թագավորի հրամանագրով 1908 թ.-ի փետրվարի 8-ին մշակույթի, գիտության, տնտեսության և պետական ծառայության ոլորտները խրախուսելու համար։ Այն ունի երկու աստիճանակարգ՝ ոսկե և արծաթե։ Ոսկե մեդալը տրվում է պետության և հասարակության համար լրջագույն առաջընթաց ապահովելու նպատակով։ Արծաթե աստիճանակարգի մեդալը տրվում է ավելի ցածր կարգի առաջընթաց ապահովելու համար։

## Նկարագրություն
Մեդալը շրջանաձև է և պատրաստված ոսկուց կամ արծաթից։ Վերին հատվածում պատկերված է թագավորական զինանշանը։ Դիմային հատվածում պատկերված է իշխող թագավորի դիմանկարը և նրա կարգախոսը։ Մեդալի հակառակ կողմի կենտրոնում դուբի 4 տերևներից պատրաստված դափնեպսակի կենտրոնում պատկերված է խաչ։

100px Մեդալը առօրյա կյանքում կրելու համար տրվում է նաև մեդալի ժապավենով փաթաթված սալիկ։

## Պատկերասրահ

Պատկեր: Kongens fortjenstmedalje H7 revers 2.jpg|Մեդալի ետևի մասը
Պատկեր: Kongens fortjenstmedalje i sølv H7 eske.jpg|Մեդալը պարգևատրման տուփի մեջ


## Ծանոթագրություններ

## Աղբյուրներ
* Աշխարհի մեդալները: (անգլերեն)
* Kingdom of Norway: Royal Medal of Merit. (անգլերեն)

Հայրենիքին
Ազատության մեդալ (Նորվեգիա)

**Ազատության մեդալ**, Նորվեգիայի պետական պարգև։

## Պատմություն
Ազատության մեդալը հաստատվել է Նորվեգիայի Հակոն VII թագավորի կողմից 1945 թ.-ի մայիսի 18-ին Ազատության խաչ մեդալի հետ միասին։ Այն տրվել է զինվորական սխրանքների համար նորվեգական և դաշնակից զինուժի այն ներկայացուցիչներին, ովքեր կապված չեն եղել անմիջապես զինվորական ծառայության հետ։

## Նկարագրություն
Մեդալը շրջանաձև է և պատրաստված բրոնզից։ Դիմային մասում պատկերված է Հակոն VII թագավորի զինանշանը դրված *«V»* տառի վրա (*victory* նշանակում է հաղթանակ)։ Գրությունը վերցված է կետագծով գծված շրջանագծի մեջ, որից դուրս՝ մեդալի եզրերին գրված է *«ALT FOR NORGE»* (վերևից), *«1940-1945»* (ներքևից)։ Գրությունները իրարից բաժանված են խաչով։ Հակառակ կողմում դուբի տերևներից պատրաստված դափնեպսակ է։ Մեդալը ամրակով ամրացված է մետաքսից պատրաստված մուգ կապտավուն ժապավենին։

100px Առօրյա օգտագործման համար նախատեսված է նաև մեդալի ժապավենով փաթաթված սալիկ։

## Պատկերասրահ


File:Kong Haakon VIII Frihetsmedalje i eske med båndstripe.JPG|Ազատության մեդալը պարգևատրման տուփի մեջ
File:AL79-130 Certificate of thanks from Norway to White for services in WWII (14121310159).jpg|Մեդալի հետ տրվող հավաստագիրը
File:Royal Monogram of King Haakon VII of Norway.svg|Հակոն VII թագավորի կնիքը


## Աղբյուրներ
* King Haakon VII's Freedom Medal. (անգլերեն)

Ազատության
Մաուդհեյմի մեդալ

**Մաուդհեյմի մեդալ**,  Նորվեգիայի պետական պարգև։

## Պատմություն
Մաուդհեյմի մեդալը իր աստիճանակարգով հավասարվում է Հայրենիքին մատուցված ծառայությունների համար մեդալին, որի հետ ունի արտաքին նմանություն՝ բացառությամբ ժապավենին ամրացված «MAUDHEIM 1949–1952» արծաթե սալիկի։ Մեդալը հաստատվել է Նորվեգիայի Հակոն VII թագավորի կողմից 1951 թ.-ի նոյեմբերի 14-ին։ Այն նախատեսված է եղել 1949 թ.-ից մինչև 1952 թ.-ը դեպի Անտարկտիդա մեկնած նորվեգա-բրիտանա-շվեդական գիտարշավի 18 մասնակիցներին պարգևատրելու համար։

## Նկարագրություն
Մեդալը շրջանաձև է և պատրաստված արծաթից։ Դիմային մասի վերևում առկա է թագ։ Դիմացի հատվածում պատկերված է Հակոն VII թագավորի դիմապատկերը՝ շրջափակված *«HAAKON VII • NORGES KONGE • ALT FOR NORGE •»* գրությամբ։ Հակառակ կողմում առկա է դուբի տերևներից պատրաստված դափնեպսակ փաթաթված 4 անգամ խաչին։ Եզրերին առկա է գրություն՝ *«KONGENS FORTJENSTMEDALJE»* (*Հայրենիքին մատուցված ծառայությունների համար մեդալ*)։ Կենտրոնում գրվել է պարգևատրվողի անունը և տրման թվականը։ Մեդալի ժապավենը կարմիր գույնի մետաքսից է, կենտրոնում դեղին եզրագծով։ Ժապավենին ամրացված է արժաթե սալիկ, որի վրա գրված է *«MAUDHEIM 1949–1952»*:

## Աղբյուրներ
* Maudheimmedaljen. (նորվեգերեն)
* Kingdom of Norway: Maudheim Medal. (անգլերեն)

Մաուդհեյմի
Նորվեգիայի 1940-1945 թթ.-ի պաշտպանության մեդալ

**Նորվեգիայի 1940—1945 թթ.-ի պաշտպանության մեդալ**, Նորվեգիայի պետական պարգև։

## Պատմություն
Պաշտպանության մեդալը հաստատվել է Նորվեգիայի Հակոն VII թագավորի կողմից 1945թ.-ի սեպտեմբերի 19-ին զինվորական և քաղաքացիական բնակչության այն ներկայացուցիչներին պարգևատրելու համար, ովքեր մասնակցել են երկրի պաշտպանությանը ֆաշիստա-գերմանական ուժերի դեմ, ինչպես նաև 1940-1945 թթ.-ներին օկուպացիայի ժամանակ դիմադրություն են ցուցաբերել։

## Նկարագրություն
Նորվեգիայի 1940—1945 թթ.-ի պաշտպանության մեդալը շնորհվում է ինչպես Նորվեգիայի քաղաքացիներին, այնպես էլ օտարերկրացիներին, ովքեր համապատասխանում են հետևյալ պահանջներից մեկին.
* մասնակցել է ֆաշիստա-գերմանական ուժերի ներժուժման դեմ պայքարին 1940թ.-ին նվազագույնը 5 օր,
* ծառայության է անցել Նորվեգիայի զինված ուժերում կամ առևտրային նավատորում Նորվեգիայի սահմաններից դուրս նվազագույնը 4 ամիս, կամ էլ 4 պակասից քիչ, եթե 1 ամիսը ծառայել է այն նավերի վրա, որոնք մասնակցել են Նորվեգիայի ազատագրմանը։
* 1944-1945թթ.-ի ձմռանը մասնակցել է Փիլիանդիայի գործողությանը նվազագույնը 1 ամիս,
* դաշնակից երկրների զինծառայողները, ովքեր մասնակցել են Նորվեգիայի ազատագրմանը և ծառայել են նվազագույնը 1 ամիս,
* ծառայել են դիմադրության ուժերում (պարտիզանական ջոկատներում) նվազագույնը 4 ամիս։

Մեդալը կրում են կրծքի ձախ կողմում։ Եթե պարգևատրվողը բացի 1940թ.-ին Նորվեգիայում տեղի ունեցող դեպքերից բացի Նորվեգիայի զինված ուժերի կամ դիմադրության ուժերի կազմում մասնակցել է նաև այլ գործողությունների, ապա ժապավենի վրա ամրացվում է արծաթե կցորդ-զարդ։





Մեդալը ունի շրջանաձև տեսք և պատրաստված է բրոնզից։ Տրամագիծը 33 մմ է։ Դիմային հատվածում պատկերված է Նորվեգիայի զինանշանը կցորդ-զարդի ֆոնին։ Եզրերին գրված է «9 APRIL 1940» (վերևում), «8 MAI 1945» (ներքևում)։

thumb|200px|right|Մեդալի ետևի մասը
Մեդալի ետնամասում պատկերված են երեք դրոշներ՝ թագավորական, առևտրային և զինված ուժերի, որոնց մեջտեղում նավի շղթա է շրջանակի ձևով։ Մեդալի վերևում գրություն է՝ «DELTAGER I KAMPEN»:


Պատկեր: Kongeflagget.svg|Թագավորական դրոշ
Պատկեր: Flag of Norway.svg|Առևտրային նավատորմի դրոշ
Պատկեր: Flag of Norway, state.svg|Զինված ուժերի դրոշ


Մեդալի վերին հատվածում ձուլված է օղակ, որի միջոցով այն ամրացվում է ժապավենին։ Ժապավենը ունի կարմիր գույն՝ կենտրոնում լայն սպիտակ գիծ։

## Ծանոթագրություններ

## Աղբյուրներ
* Kingdom of Norway: Defence Participation Medal 1940-45. (անգլերեն)

պաշտպանության
Հավատարիմ ծառայության համար ռազմաօդային ուժերի մեդալ (Նորվեգիա)

**Հավատարիմ ծառայության համար ռազմաօդային ուժերի մեդալ**,  Նորվեգիայի ռազմաօդային ուժերի պարգև։

## Պատմություն
Հավատարիմ ծառայության համար ռազմաօդային ուժերի մեդալը հաստատվել է 1982թ.-ի մայիսի 1-ին որպես խրախուսական պարգև նախատեսված Նորվեգիայի ռազմաօդային ուժերի բոլոր այն զինծառայողների համար, ովքեր անցել են ամբողջական զինվորական ծառայությունը, լրացրել պահեստազորի կազմը։ Յուրաքանչյուրն զինվորական հավաքի համար մեդալի ժապավենին ամրացվում է հինգանկյունանի աստղիկ, բայց ոչ ավել քան 3 հատը։

2011թ.-ից, պայմանավորված մեդալի աստիճանակարգերով, տրվում է նաև սպիտակ մետաղից աստղիկների կցում։

## Նկարագրություն
Մեդալը շրջանաձև է և պատրաստված բրոնզից։

Դիմային հատվածում պատկերված է Նորվեգիայի ռազմաօդային ուժերի զինանշանը՝ թագավորական թագի ներքևում ճախրող բազեով։ Զինանշանի ներքևում պատկերված է դափնետերևի երկու ճյուղ։ Մեդալի հակառակ կողմում գրված է *«LUFTFORSVARET – FOR FRED OG FRIHET»* (*Ռազմաօդային ուժեր՝ հանուն խաղաղության և ազատության*)։ Մեդալի ժապավենը կապույտ գույնի մետաքսից է 35 մմ լայնությամբ, կենտրոնում հաստ սպիտակ գծերով։

## Ծանոթագրություններ

## Աղբյուրներ
* Kingdom of Norway: National Service Medal (Air Force). (անգլերեն)
* Royal Norwegian Air Force National Service Medal. (անգլերեն)
* Մեդալի աստիճանակարգի մասին Նորվեգիայի զինված ուժերի կայքում:  (նորվեգերեն)

հավատարիմ ռազմաօդային
Հավատարիմ ծառայության համար զինված ուժերի մեդալ (Նորվեգիա)

**Հավատարիմ ծառայության համար զինված ուժերի մեդալ**,  Նորվեգիայի զինված ուժերի գերատեսչական պարգև։

## Պատմություն
Հավատարիմ ծառայության համար զինված ուժերի մեդալ հաստատվել է 1982 թ.-ի մայիսի 1-ին որպես խրախուսական պարգև նախատեսված Նորվեգիայի զինված ուժերի բոլոր այն զինծառայողների համար, ովքեր անցել են ամբողջական զինվորական ծառայությունը, լրացրել պահեստազորի կազմը։ Յուրաքանչյուրը զինվորական հավաքի համար մեդալի ժապավենին ամրացվում է հինգանկյունանի աստղիկ, բայց ոչ ավել քան 3 հատը։

2011թ.-ից, պայմանավորված մեդալի աստիճանակարգերով, տրվում է նաև սպիտակ մետաղից աստղիկների կցում։

## Նկարագրություն
Մեդալը շրջանաձև է և պատրաստված բրոնզից։

Դիմային հատվածում պատկերված է Նորվեգիայի զինված ուժերի զինանշանը, որը իրենից ներկայացնում է Նորվեգիայի զինանշանը համադրված Նորվեգիայի թագավորական թագի հետ։ Ներքևի հատվածի եզրերում պատկերված է թրեր դեպի վեր պարզած, իսկ ամենաեզրերին դուբի տերևներից պատրաստված դափնեպսակ։



Պատկեր:Coat of arms of the Norwegian Army.svg|Նորվեգիայի ցամաքային զորքերի զինանշանը



Մեդալի հակառակ կողմում գրված է *«HÆREN – FOR FRED OG FRIHET»* (*Բանակը՝ հանուն խաղաղության և ազատության*)։ Մեդալի ժապավենը կարմիր գույնի մետաքսից է 35 մմ լայնությամբ, կենտրոնում 10 բարակ դեղին գծերով։

## Ծանոթագրություններ

## Աղբյուրներ
* Kingdom of Norway: National Service Medal (Army). (անգլերեն)
* Royal Norwegian Army National Service Medal. (անգլերեն)
* Статут медали на сайте сухопутных частей Вооружённых сил Норвегии.  (նորվեգերեն)

հավատարիմ զինված ուժեր
Նիլս Թրեշով

**Նիլս Թրեշով** (, ), նորվեգացի փիլիսոփա և պետական գործիչ, «Նորվեգական հասարակություն» գրական խմբակի ակտիվ անդամ։

Համարվում է Նորվեգիայի գլխավոր համալսարանի՝ Օսլոյի համալսարանի համահիմնադիրներից մեկը։

## Կենսագրություն
Նիլս Թրեյշովը ծնվել է 1751 թվականին Նորվեգիայում։ Ստացել է քաղաքագետի որակավորում։ Աշխատել է Նորվեգիայի կրթության և եկեղեցական գործերի նախարարությունում 1814-1816, 1817-1819, 1820-1822 և 1823-1825 թվականներին։

Բացի այդ, Շվեդիայում եղել է նաև Ստոկհոլմի քաղաքային խորհրդի անդամ։ 1925 թվականին դարձել է Շվեդիայի թագավորության գիտությունների ազգային ակադեմիայի անդամ։

Բացի քաղաքական և պետական գործչի մասնագիտությունից Նիլսը նաև եղել է նշանավոր փիլիսոփա։ Նա հեղինակել է մի շարք գիտական աշխատություններ, այդ թվում՝ դասագրքեր, ինչը աշակերտներին վերապատրաստում է ընդունելությանը։

Նա նշում է, որ իրեն հոգեհարազատ է եղել գերմանական ռացիոնալիզմն ու ռոմանտիկան։ Նիլսը ունեցել է նաև քննադատական աշխատություններ։

Նիլս Թրեշովը նաև խոր հետք է թողել նորվեգական գրականության, հատկապես՝ քնարերգության մեջ։

## Ծանոթագրություններ

## Արտաքին հղումներ
* 
* 

Կատեգորիա:Դաննեբերգի ասպետական շքանշանակիրներ
Կատեգորիա:Կոպենհագենի համալսարանի շրջանավարտներ
Կատեգորիա:Նորվեգացի գիտնականներ
Կատեգորիա:Նորվեգացի գրողներ
Կատեգորիա:Նորվեգացի հոգեբաններ
Կատեգորիա:Նորվեգացի փիլիսոփաներ
Կատեգորիա:Նորվեգիայի պետական գործիչներ
Կատեգորիա:Նորվեգիայի քաղաքական գործիչներ
Կատեգորիա:Շվեդիայի գիտությունների թագավորական ակադեմիայի անդամներ
Հավատարիմ ծառայության համար քաղաքացիական պաշտպանության մեդալ (Նորվեգիա)

**Հավատարիմ ծառայության համար քաղաքացիական պաշտպանության մեդալ**,  Նորվեգիայի քաղաքացիական պաշտպանության գերատեսչական պարգև։

## Պատմություն
Հավատարիմ ծառայության համար քաղաքացիական պաշտպանության մեդալ հաստատվել է 1990 թ.-ին որպես խրախուսական պարգև նախատեսված Նորվեգիայի քաղաքացիական պաշտպանության բոլոր այն աշխատակիցների համար, ովքեր անցել են աշխատել են նվազագույնը 200 օր, կամ ռազմածովային, ռազմաօդային կամ զինված ուժերում։ Յուրաքանչյուրն զինվորական հավաքի համար մեդալի ժապավենին ամրացվում է հինգանկյունանի աստղիկ, բայց ոչ ավել քան 3 հատը։

2011 թ.-ից, պայմանավորված մեդալի աստիճանակարգերով, տրվում է նաև սպիտակ մետաղից աստղիկների կցում։

## Նկարագրություն
Մեդալը շրջանաձև է և պատրաստված բրոնզից։ Դիմային հատվածում պատկերված է Նորվեգիայի տարածքային պաշտպանության քաղաքացիական ուժերի զինանշանը, որը իրենից ներկայացնում է 2 խաչվող կացին դափնեպսակի վերևում պատկերված։ Մեդալի հակառակ կողմում գրված է *«HEIMEVERNET – FOR FRED OG FRIHET»* (*Աշխարհազորը՝ հանուն խաղաղության և ազատության*)։ Մեդալի ժապավենը կանաչ գույնի մետաքսից է 35 մմ լայնությամբ, կենտրոնում 10 բարակ դեղին գծերով։

## Ծանոթագրություններ

## Աղբյուրներ
* Kingdom of Norway: National Service Medal (Home Guard). (անգլերեն)

հավատարիմ քաղաքացիական
Ակնառու հասարակական ներդրման համար մեդալ (Նորվեգիա)

**Ակնառու հասարակական ներդրման համար մեդալ**, Նորվեգիայի պետական պարգև։

## Պատմություն
Մեդալը հաստատվել է Շվեդիայի և Նորվեգիայի Կարլ Յոհան XIV թագավորի կողմից 1919 թ.-ի ապրիլի 10-ին որպես խրախուսական պարգև Նորվեգիայի քաղաքացիներին հանուն երկարատև, խրախուսական և հասարակական աշխատանքի համար։ Մեդալով պարգևատրման ցուցակը կառավարությանն է ներկայացվում Նորվեգիայի արդարադատության նախարարի կողմից։ Նիստին մասնակցում է նաև Նորվեգիայի թագավորը։

Սկզբնական շրջանում մեդալը ունեցել է մեկ աստիճանակարգ, սակայն 1844 թ.-ի ապրիլի 13-ից կարգավիճակի մեջ կատարվեցին փոփոխություններ և այն ունեցավ երկու աստիճանակարգ՝ ոսկե և արծաթե։

Ակնառու հասարակական ներդրման համար ոսկե մեդալ շնորհվել է հազվադեպ։ Այս հանգամաքնը բարձրացրել է մեդալը հեղինակությունը հասարակության մեջ։ Պատմության մեջ ոսկե մեդալով պարգևատրվել է ընդամենը 28 մարդ։ 1945 թ.-ից հետո ոսկե մեդալ ստացել են 10 անձ։ Նորվեգիայի կառավարության նախաձեռնությամբ ոսկե մեդալով պարգևատրվել է Նորվեգիայի թագավոր Հակոն VII-ը իր հոբելյանի կապակցությամբ։ Կառավարությունն այդ քայլը պատճառաբանել է հետևյալ կերպ. «Խաղաղ և պատերազմական ժամանակաշրջանում երկար տարիներ աշխատելով երկրի և ժողովրդի համար՝ նորին գերազանցությունը իրագործել է իր կարգախոսը՝ «Ամեն ինչ Նորվեգիայի համար», և պետության նախարարների խորհուրդը չի կարող համաձայնության չգալ, որպեսզի նորին գերազանցությունը այսուհետ կրի այս մեդալը»։ 1973 թ.-ին ոսկե մեդալով պարգևատրվեց նաև Նորվեգիայի Օլաֆ V թագավորը իր 70-ամյակի կապակցությամբ։ Ակնառու հասարակական ներդրման համար արծաթե մեդալ մինչ 1920 թ.-ը շնորհվել է մեծ թվով անձանց, սակայն հետագայում պարգևատրումները քչացան։ 1945 թ.-ից հետո արծաթե մեդալ են ստացել ընդամենը 10 անձ, որոնցից վերջինը ստացել է 1960 թ.-ին։ Վերջին պարգևատրումը եղել է 1995 թ.-ին։ Մեդալը դադարել են շնորհել 2004 թ.-ից։

## Նկարագրություն
Մեդալը շրջանաձև է և պատրաստված ոսկուց կամ արծաթից՝ պայմանավորված աստիճանակարգով։ Սկզբնական շրջանում այն վերևի հատվածում ուներ թագ, այնուհետև այն փոխարինվեց արքայական պսակով։ Դիմային հատվածում պատկերված է տվյալ պահին իշխող թագավորի դիմանկարը՝ եզրերին գրված թագավորի անունը և կարևգախոսը։ Հակառակ կողմում պատկերված է դուբի տերևներից պատրաստված դափնեպսակ, որի մեջտեղում գրված է *«For borgerdåd»*: Մեդալին ամրացված է օղակ որի միջոցով այն ամրացվում է ժապավենին։ Ժապավենը պետական դրոշի գույներով ներկված մետաքսից է։

## Ծանոթագրություններ

## Աղբյուրներ
* Kingdom of Norway: Medal for Outstanding Civic Services. (անգլերեն)

հասարակական ակնառու
Խիզախության համար զինված ուժերի մեդալ (Նորվեգիա)

**Խիզախության համար զինված ուժերի մեդալ**,  Նորվեգիայի զինված ուժերի գերատեսչական պարգև։

## Պատմություն
Խիզախության համար զինված ուժերի գերատեսչական մեդալը հաստատվել է 1982թ.-ի մայիսի 1-ին զինված ուժերի զինանձնակազմին և քաղաքացիական աշխատողներին պարգևատրելու նպատակով, որոնք դրսևորել են խիզախություն վտանգավոր իրավիճակներում մարդկանց կյանքեր փրկելով կամ նյութական զգալի վնաս հասցնելը կանխելով, ինչպես նաև բոլոր նրանք, ովքեր իրենց ծառայողական պարտականությունները կատարելիս դրսևորել են բացառիկ խիզախություն։  Մեդալը պարգևատրման է ներկայացնում պաշտպանության նախարարը և շնորհվում է թագավորի կողմից։ 
2009 թ.-ին տեղի ունեցան զինված ուժերի պարգևատրման կարգի բարեփոխումներ։ Խիզախության համար զինված ուժերի մեդալը դարձավ 2 աստիճանակարգի։

## Նկարագրություն
Մեդալը շրջանաձև է և պատրաստված արծաթից։ Ունի 33 մմ տրամագիծ։ Դիմերեսին պատկերված է դափնեպսակի շրջանակի մեջ վերցված Նորվեգիայի զինանշանը։ Հակառակ կողմում կետագծերով իրարից բաժանված գրված են *«FORSVARET»* (վերևում)* և «FOR EDEL DÅD»* (ներքևում)։ Օղակի միջոցով մեդալը ամրացված է ժապավենին։

100px Մեդալի ժապավենը կարմիր գույնի մետաքսից է< 3 մմ-անոց երեք հատ դեղին գծերով, որոնք գտնվում են իրարից 5 մմ հեռավորության վրա։

100px Հանուն խիզախության և արիության համար տրված մեդալի սալիկին ամրացվում է նաև ոսկեզօծ դափնեպսակի շղթա։

## Ծանոթագրություններ

## Աղբյուրներ
* Kingdom of Norway: Armed Forces Medal for Heroic Deeds. (անգլերեն)
* Մեդալի կարգավիճակը Նորվեգիայի ԶՈՒ կայքում:  (նորվեգերեն)
* Forsvarets medalje for edel dеd.  (անգլերեն)

խիզախության համար զինված
Պատերազմական մեդալ (Նորվեգիա)

**Պատերազմական մեդալ**, Նորվեգիայի պետական պարգև։

## Պատմություն
Պատերազմական մեդալը հաստատվել է Նորվեգիայի Հակոն VII թագավորի կողմից 1941 թ.-ի մայիսի 23-ին Նորվեգիայի կամ օտարերկրյա զինվորականներին, ինչպես նաև քաղաքացիական անձանց պարգևատրելու համար, ովքեր մասնակցել են Երկրորդ համաշխարհային պատերազմի ժամանակ մասնակցել են Նորվեգիայի ազատության համար պայքարին։ Այն կարող է նաև տրվել հետմահու Նորվեգիայի և օտարերկրյա քաղաքացիներին, ովքեր կռվել են Նորվեգիայի զինված ուժերում կամ առևտրային նավատորմում՝ զոհվելով Նորվեգիայի տարածքում։

1951 թ.-ին մեդալի շնորհումը դադարեցվեց։ 1979 թ.-ին թագավորական հրամանագրով Պատերազմի մեդլի շնորհումը ուժի մեջ մտցվեց և տրվում է Նորվեգիայի քաղաքացի և օտար երկրների քաղաքացիություն ունեցող այն նավաստիներին, ովքեր ծառայել են Նորվեգիայի առևտրային կամ նավագնացության նավատորմում Երկրորդ համաշխարհային պատերազմում նվազագույնը 18 ամիս կամ Նորվեգիայի ռազմածովային ուժերի նավատորմում։

Մեդալը կարող է շնորհվել մի քանի անգամ նույն մարդուն։ Այդ դեպքում ժապավենի կտորով փաթաթված սալիկին ամրացվում է աստղ՝ առավելագույնը 3 հատ։

## Նկարագրություն
Մեդալը շրջանաձև է և պատրաստված բրոնզից։ Դիմերեսին պատկերված է տվյալ պահին իշխող թագավորի դիմանկարը։ Հակառակ կողմում գրված են *«KRIGSMEDALJE»*, իսկ ներքևում պատկերված է 2 դուբի դափնեճյուղ։ Մեդալի վերևի հատվածում ձուլված է օղակ, որի միջոցով այն ամրացվում է ժապավենին։ Մեդալի ժապավենը կարմիր գույնի է, դեղին գծերով։

## Ծանոթագրություններ

## Աղբյուրներ
* Kingdom of Norway: War Medal. (անգլերեն)
* Krigsmed.: Krigsmedaljen. (նորվեգերեն)

պատերազմի
Ռազմագործողության ժամանակ զոհվածներին մեդալ (Նորվեգիա)

**Ռազմագործողության ժամանակ զոհվածներին մեդալ**,  Նորվեգիայի զինված ուժերի գերատեսչական պարգև։

## Պատմություն
Ռազմագործողության ժամանակ զոհվածներին մեդալը հաստատվել է 2005 թ.-ի հունվարի 1-ին Նորվեգիայի զինված ուժերի կողմից, որը կարճ ժամանակ անց բաժանվեց երկու մասին՝ Ռազմագործողության ժամանակ վիրավորվածներին մեդալ և Ռազմագործողության ժամանակ զոհվածներին մեդալ։

Ռազմագործողության ժամանակ զոհվածներին գերատեսչական մեդալը հանձնվում է ետմահու Նորվեգիայի զինված ուժերի այն զինծառայողների հարազատներին, ովքեր զոհվել են մարտական գործողությունների ժամանակ։ Այս դեպքում մարտական գործողություններ ասելով հասկացվում է Նորվեգիայի պաշտպանության ռազմագործողությունները կամ միջազգային խաղաղապահ ուժերի կազմում իրականացված գործողությունները։ Մեդալը տրվում է նաև օտարերկրյա այն քաղաքացիներին, ովքեր զոհվել են մարտական գործողությունների ժամանակ՝ գտնվելով Նորվեգիայի ԶՈՒ հրամանատարության ներքո։

## Նկարագրություն
Մեդալը պատրաստվում է ոսկեզօծ մետաղից։ Ունի հավասարակողմ խաչի տեսք։ Խաչի վրա ամրացված է կոտրված թուր։ Հակառակ կողմում գրված է *«FOR LAND OG FOLK»* (*Հանուն հողի և ժողովրդի*), ինչպես նաև պատկերվում է պարգևատրվողի դիմանկարը։ Մեդալի ժապավենը կարմիր գույնի է եզրերում 4 մմ-անոց սև գծերով։

## Ծանոթագրություններ

## Աղբյուրներ
* Forsvarets medalje for falne i strid. (անգլերեն)
* Ny medalje for falne og sårede i strid. (նորվեգերեն)
* Kingdom of Norway: Armed Forces Medal for Fallen in Action. (անգլերեն)

զոհվածներին
Միջազգային ծառայության համար քաղաքացիական պաշտպանության մեդալ (Նորվեգիա)

**Միջազգային ծառայության համար քաղաքացիական պաշտպանության մեդալ**,  Նորվեգիայի քաղաքացիական պաշտպանության գերատեսչական պարգև։

## Պատմություն
Միջազգային ծառայության համար քաղաքացիական պաշտպանության մեդալը հաստատվել է 2003 թ.-ի նոյեմբերին և նախատեսված է Նորվեգիայի քաղաքացիական պաշտպանության այն աշխատակիցներին պարգևատրելու համար, ովքեր մասնակցել են միջազգային փրկարարական աշխատանքների արտասահմանում նվազագույնը 6 ամիս ժամկետով։ Մեդալը շնորհվում է Քաղաքացիական պաշտպանության և արտակարգ իրավիճակների տնօրենի կողմից։ Կրկնակի պարգևատրման դեպքում մեդալի ժապավենապատ սալիկին ամրացվում է արծաթե հնգանկյուն աստղ, բայց որը չի կարող գերազանցել 3 հատը։ 60 ամիս ծառայության դեպքում սալիկին ամրացվում է արծաթյա դափնեճյուղ։

## Նկարագրություն
Մեդալը շրջանաձև է և պատրաստված է արծաթից։ Դիմային հատվածում պատկերված է երկրագունդը և առյուծ, որը ցույց է տալիս Նորվեգիայի քաղաքացիական պաշտպանությունը։ Մեդալի ժապավենը սպիտակ գույնի է եզրերում 4 մմ լայնությամբ 2 սպիտակ գծերով։

## Աղբյուրներ
* Kingdom of Norway: Civil Defence Medal for International Service. (անգլերեն)
* Sivilforsvarets medalje for internasjonal tjeneste.  (անգլերեն)

միջազգային քաղաքացիական
Միջազգային ծառայության համար ոստիկանության մեդալ (Նորվեգիա)

**Միջազգային ծառայության համար ոստիկանության մեդալ**,  Նորվեգիայի ոստիկանության գերատեսչական պարգև։

## Պատմություն
Միջազգային ծառայության համար ոստիկանության մեդալը հաստատվել է 2004թ.-ի սեպտեմբերի 14-ին և նախատեսված է Նորվեգիայի ոստիկանության աշխատակիցներին պարգևատրելու համար, ովքեր ծառայությունն անցկացրել են արտասահմանում նվազագույնը 6 ամիս ժամկետով։ Մեդալը շնորհվում է Նորվեգիայի ոստիկանապետի կողմից։ Այն կարող է տրվել նաև օտարերկրյա քաղաքացիներին։ Կրկնակի պարգևատրման դեպքում մեդալի ժապավենապատ սալիկին ամրացվում է ոսկեզօծ հնգանկյուն աստղ, բայց որը չի կարող գերազանցել 3 հատը։ 60 ամիս ծառայության դեպքում սալիկին ամրացվում է արծաթյա դափնեճյուղ։

## Նկարագրություն
Մեդալը շրջանաձև է և պատրաստված է արծաթից։ Դիմային հատվածում պատկերված է խաչ շրջապատված դափնեճյուղերով, ինչպես նաև Նորվեգիայի ոստիկանության զինանշանը։ Մեդալի վերևի մասում ուռուցիկ գունդ կա, որը հիշեցնում է երկրագունդը։ Գնդին ձուլված է օղակ, որի միջոցով մեդալը ամրացվում է ժապավենին։ Մեդալի հակառակ կողմում վերևի հատվածում գրված է *«POLITIET»*, իսկ կենտրոնում՝ *«FOR / INTERYFSJONAL / TJENESTE»* (*Ոստիկանություն • Հանուն միջազգային ծառայության*)։



Պատկեր:Coat of arms of the Norwegian Police Service.svg |Նորվեգիայի ոստիկանության խորհրդանիշը



## Ծանոթագրություններ

 
## Աղբյուրներ
* Kingdom of Norway: Police Medal for International Service. (անգլերեն)
* Մեդալի կարգավիճակը Նորվեգիայի ոստիկանության կայքում: (նորվեգերեն)

միջազգային ոստիկանություն
Զինված ուժերի արտասահմանում գործողության մեդալ (Նորվեգիա)

**Զինված ուժերի արտասահմանում գործողության մեդալ**,  Նորվեգիայի զինված ուժերի գերատեսչական պարգև։

## Պատմություն
Զինված ուժերի արտասահմանում գործողության գերատեսչական մեդալը հաստատվել է 2005 թվականի ապրիլի 1-ին՝ որպես խրախուսական պարգև նորվեգական զինված ուժերի զինծառայողներին, ովքեր մասնակցել են արտասահմանում միջազգային ռազմագործողություններին նվազագույնը 90 օր ժամկետով։ 2011 թվականին չափանիշը փոքրացվեց և սահմանվեց 30 օրը։  Մեդալը առաջին անգամ շնորհվեց 2005 թվականի հունիսի 22-ին Տելեմարկ գումարտակի անձնակազմին, որը 2003 թվականից մասնակցում էր Իրաքի պատերազմին։ 2015 թվականի հունիսին մեդալն առաջին անգամ շնորհվեց քաղաքացիական անձի։

## Նկարագրություն
Մեդալը շրջանաձև է և պատրաստված բրոնզից։ Դիմային մասում պատկերված է Նորվեգիայի զինանշանը, թագավորական թագը, ինչպես նաև թուր ուղղված դեպի վեր։ Թուրի եզրերին գրված է *«SEMPER PARATUS»* (*Միշտ պատրաստ*)։ Հակառակ կողմում պատկերված է ութանկյուն աստղ երկգլխանի պալարներով։ Ժապավենի գույնը պայմանավորված է այն հանգամանքով, թե որտեղ է պարգևատրվողը ծառայել։

## Ծանոթագրություններ

## Աղբյուրներ
* Kingdom of Norway: Medal for Defence Operations Abroad (Bosnia-Herzegovina). (անգլերեն)
* Forsvarets operasjonsmedalje (BOSNIA-HERZEGOVINA). (նորվեգերեն)

միջազգային ռազմագործողություններ
Զինված ուժերում ծառայության համար մեդալ (Նորվեգիա)

**Զինված ուժերում ծառայության համար մեդալ**,  Նորվեգիայի զինված ուժերի գերատեսչական պարգև։ Պետք չի այս մեդալը շփոթել Զինված ուժերում ծառայության համար մեդալ դափնետերևով-ի հետ, քանզի վերջինս միանգամայն առանձին աստիճանակարգ ունեցող մեդալ է։

## Պատմություն
Զինված ուժերում ծառայության համար մեդալը հաստատվել է 1982 թ.-ի մայիսի 1-ին որպես Նորվեգիայի զինված ուժերի զինծառայողների ծառայությունների դիմաց պարգև՝ ըստ ծառայության տարիների։ Մեդալը տրվում է Ներքին գործերի նախարարի կողմից ոստիկանության զորքերի և քաղաքացիական անձանց նվազագույնը 25-ամյա ծառայության համար։ Յուրաքանչյուր հերթական 5 տարվա համար ժապավենի վրա ամրացվում է հնգանկյուն արծաթե աստղ։ Աստղերի շնորհումը սահմանափակվում է առավելագույնը 3-ով։

2005 թ.-ի հոկտեմբերի 12-ին մեդալի կանոնադրության մեջ կատարվեցին փոփոխություններ, համաձայն որի՝ մեդալով պարգևատրվում են Նորվեգիայի ազգային գվարդիայի զինծառայողները նվազագույնը 10 տարի ծառայության դիմաց։

2011 թ.-ին կանոնադրության փոփոխության շնորհիվ մեդալով պարգևատրումը հասանելի եղավ նաև քաղաքացիական անձանց, ովքեր իրենց գործողություններով նպաստել են ոստիկանության աշխատանքին։

## Նկարագրություն
Մեդալը շրջանաձև է և պատրաստված արծաթից։ Դիմային մասում պատկերված է թուր ուղղված դեպին վեր։ Հակառակ կողմում գրված է *«FORSVARET • FOR FORTJENESTER •»* (*Զինուժ • Հանուն ծառայության*)։ Մեդալի ժապավենը կարմիր գույնի է կենտրոնում 4 մմ-անոց սպիտակ գծով։

## Ծանոթագրություններ

## Աղբյուրներ
* NFM: Forsvarsmedaljen. (նորվեգերեն)
* Kingdom of Norway: Defence Service Medal. (անգլերեն)

զինված ուժերում ծառայության
Երբ մենք՝ մահացածներս, արթնանում ենք

**«Երբ մենք՝ մահացածներս, արթնանում ենք»** (), նորվեգացի դրամատուրգ Հենրիկ Իբսենի վերջին պիեսը՝ մահվանից առաջ։ Պիեսի գործնական անվանումն է «Հարության օր»։

## Ստեղծման պատմություն
Պիեսի մտահղացումը դեռևս 1897 թվականին էր ի հայտ եկել, որի մասին հեղինակը նամակով տեղեկացրել է Գեորգ Բրանդեսին։ Պիեսի վրա աշխատանքները սկսվել են 1899 թվականի փետրվարին, իսկ առաջին անգամ լույս է տեսել միևնույն տարվա դեկտեմբերի 22-ին։ Պիեսի առաջին ցուցադրությունը 1899 թվականի դեկտեմբերի 16-ին Լոնդոնում։

## Գործող անձինք
* պրոֆեսոր Առնոլդ Ռուբեկ՝ ճարտարապետ
* Ֆրու Մայա Ռուբեկ, Առնոլդի կինը
* հանգստավայրի ոստիկան
* Ուլֆհեյմ
* ժամանած կին
* գթության քույր
* ծառաներ, հանգստավայրեր, երեխաներ։

## Սյուժե
thumb|150px|Պիեսի գլխավոր հերոսները
Պրոֆեսոր, քանդակագործ Առնոլդ Ռուբեկը և նրա կինը Մայան նոր են վերադարձել ճանապարհորդությունից։ Նրանք արդեն մի քանի տարի է բնակվում են միասին։ Նրանց միջև բացակայում է իրական կապը։ Նրանք վարում են կյանքի ձանձրացուցիչ կենսակերպ և պատրաստվում են մոտ ժամանականերս մեկնել ծովային զբոսանքի։ Ամեն ինչ փոխվում է, երբ Ռուբեկը հանդիպում է իր նախկին մոդել Իրենին, ումից ոգեշնչված նա ստեղծել է իր «Համբարձման օրը» քանդակը, որը տևել է 3-4 տարի։ Այդ ընթացքում նրանց միջև ծագում է էմոցիոնալ իրական կապ։ Սակայն Իրենը լքում է Ռուբեկին՝ չասելով ոչինչ։ Հիմա նա մեղադրում է Ռուբեկին «հոգետանջ» անելու համար՝ քանի որ Ռուբեկը անտեսում էր աղջկան։ Մայան ծանոթանում է արջորս Ուլֆհեյմի հետ։ Բոլոր չորսը մեկնում են լեռնային հանգստավայր, որտեղ Ուլֆհեյմը անտառում փորձում է հմայել Մայային։ Հասկանալով, որ ոչինչ հետ չեն կարող բերել, Իրենը և Ռուբեկը փորձում են կատարել սիմվոլիկ գործողություն՝ բարձրանալ լեռան գագաթը, սակայն նրանք երկուսն էլ մահանում են լավինայի հետևանքով։

## Քննադատական կարծիքներ
Պիեսը ստացել է մի շարք քննադատություններ։ Որոշ քննադատներ պիեսը համարում էին թույլ, ի համեմատություն նախորդների։ Կարծիք էր հայտնվում այն մասին, որ այնտեղ կրկնվում են մտքեր, որոնց վրա հիմնված է եղել «Յուն Գաբրիել Բորկման» պիեսը։ Ջեյմս Ջոյսը, հակառակը, դրականորեն է արձագանքել պիեսի վերաբերյալ՝ համարելով այն Իբսենի լավագույն գործերից մեկը։ Որոշ հետազոտողներ վկայում են, որ պիեսի հիմքում ընկած են Օգյուստ Ռոդենի Կամիլ Կլոդել փոխհարաբերությունները։

## Բեմադրություններ
* Հունվարի 26 — Königliches Hoftheater (Շտուտգարտ)
* Հունվարի 28 — Det Kongelige Teater (Կոպենհագեն)
* Մարտի 17 1900 — Գերմանական թատրոն։ Ռեժ. Էմիլ Լեսինգ։ Գլխ. դերում Լուիզա Դյումոն
* 11 հոկտեմբեր 1900 — Խարկովի դրամատիկական թատրոն։
* 28 նոյեմբեր 1900 — Մոսկվայի գեղարվեստական ակադեմիական թատրոն։ Ռեժիսոր Վ. Ի. Նեմիրովիչ- Դանկովիչ։ 
* 2 նոյեմբեր 1901 — Սանկտ Պետերբուրգի նոր թատրոն։

## Ծանոթագրություններ

## Արտաքին հղումներ
* Պիեսի թարգմանությունը անգլերեն
* Рецензия Л. Андреева на постановку Московского Художественного театра 1900 г.
* список постановок 

Կատեգորիա:Հենրիկ Իբսենի պիեսներ
Զինված ուժերում ծառայության համար մեդալ դափնետերևով (Նորվեգիա)

**Զինված ուժերում ծառայության համար մեդալ դափնետերևով**,  Նորվեգիայի զինված ուժերի գերատեսչական պարգև։ Պետք չի այս մեդալը շփոթել Զինված ուժերում ծառայության համար մեդալ-ի հետ, քանզի վերջինս միանգամայն առանձին աստիճանակարգ ունեցող մեդալ է։

## Պատմություն
Զինված ուժերում ծառայության համար մեդալ դափնետերևով հաստատվել է 1982 թ.-ի մայիսի 1-ին և տրվում է այն քաղաքացիներին, ովքեր զգալի ներդրում են կատարել Նորվեգիայի պաշտպանության համար։ Մեդալը տրվում է Ներքին գործերի նախարարի կողմից։

## Նկարագրություն
Դիմային մասում պատկերված են 3 հատ թրեր ուղղված դեպին վեր։ Հակառակ կողմում գրված է *«FORSVARET • FOR FORTJENESTER •»* (*Զինուժ • Հանուն ծառայության*)։

100px Մեդալը շրջանաձև է և պատրաստված արծաթից։  Մեդալի ժապավենը կարմիր գույնի է կենտրոնում 4 մմ-անոց սպիտակ գծով։

## Ծանոթագրություններ

## Աղբյուրներ
* Մեդալի կարգավիճակը Նորվեգիայի ԶՈՒ կայքում:  (նորվեգերեն)
* Մեդալի պատմությունն ու նկարագրությունը: (նորվեգերեն)

զինված ուժերում ծառայության դափնե տերևով